cy en en ceb cy tl cy cy fr tl cy cy cy cy cy cy fr cy cy cy cy cy cy cy cy cy cy en en es es cy cy en en cy cy cy cy cy en cy cy
Technegydd Teithio Yn Eisiau | Ballet Cymru
(cyfnod penodol tymor yr hydref, misoedd Hydref – Rhagfyr 2018)
Cwmni ballet proffesiynol yw Ballet Cymru, sydd â’i ganolfan yng Nghasnewydd, De Cymru, ac sy’n mynd â chynyrchiadau dihafal a chydnaws ar daith i oedfannau drwy hyd a lled gwledydd Prydain bob blwyddyn.
Mae Ballet Cymru ar drywydd Technegydd brwdfrydig, hyblyg a dibynadwy i ymuno â thîm o un neu ddau dechnegydd a’r Rheolwr Technegol ar daith hydref y Cwmni. Bydd y Rôl yn cynnwys rhoi help llaw i wneud y get-in a’r get-out, gan gynnwys llwytho a dadlwytho fan deithio, ac o bryd i’w gilydd bod yn gyfrifol am osod cefnlenni a’r llenni ystlys a rhoi cyfarwyddiadau i’r criw lleol.
Rhaid i’r ymgeiswyr ddangos peth gwybodaeth mewn unrhyw un o’r meysydd canlynol: gosod a ffocysu goleuadau, Q- Lab (Sain), taflunio a meddalwedd Isadora. Bydd y Technegydd yn rhannu rheoli’r sioe naill ai ar y goleuadau neu Q-lab â’r technegwyr eraill, a phan na fydd yn rheoli bod ar lefel y llwyfan, i roi cliriad i’r dawnswyr.
Bydd gofyn i’r Technegydd hefyd rannu gyrru fan hur yn ystod y daith, felly rhaid i ymgeiswyr am y rôl yma fod yn 21 oed neu’n hŷn, a chanddyn nhw drwydded yrru lân ers o leiaf tair blynedd. Y cwmni fydd yn talu treuliau teithio a llety dros nos yn ôl y gofyn ar gyfer y rhaglen deithio.
Cadwir y cerbydau, yr eitemau a’r offer teithio yng nghanolfan y cwmni yng Nghasnewydd rhwng cyfnodau teithio, felly’n ddelfrydol yn Ne Cymru neu Fryste y bydd cartref y person i’r rôl yma.
Bydd Ballet Cymru yn mynd â dau gynhyrchiad ar daith drwy hyd a lled gwledydd Prydain yn yr hydref, ac er mwyn cael eich ystyried ar gyfer y rôl yma bydd gofyn i chi fod ar gael 1 Hydref – 12 Rhagfyr 2018. Rhestrir dyddiadau sioeau’r Cwmni yma: http://welshballet.co.uk/whats-on/tour-dates
Cyflog £450 yr wythnos, cytundeb cyfnod penodol.
I wneud cais, anfonwch eich CV a manylion eich profiad perthnasol at Darius James, Cyfarwyddwr Artistig, Ballet Cymru dariusjames@welshballet.co.uk
Cynhelir y cyfweliadau ddechrau mis Medi yng Nghasnewydd, De Cymru.
Cofiwch: dim ond at ymgeiswyr a ddetholwyd i gael cyfweliad y byddwn yn anfon ateb.
Mae Ballet Cymru yn Gyflogwr Cyfle Cyfartal
Dilynwch ni ar Twitter
Hoffwch ni ar Facebook
Mae Ballet Cymru yn cydnabod cefnogaeth gan
Cyngor Celfyddydau Cymru / Arts Council of Wales
Supported by The National Lottery through the Arts Council of Wales
Noddir gan Lywodraeth Cymru / Sponsored by Welsh Government
Tanysgrifio i’n Rhestr Ebost
Cynllun y wefan gan Bluegg
© Ballet Cymru Welsh 2019
Elusen rhif 1000855 Cofrestredig yn Lloegr ac yng Nghymru Gwent Ballet Theatre Cyf. 02535169
Cyfeiriad y swyddfa gofrestredig: Ballet Cymru, Uned 1, Stad Fasnachu'r Wern, Trefgwilym, Casnewydd NP10 9FQ Cymru UK